CELEX: 22009D0160
Language: sl
Date: 2009-12-04 00:00:00
Title: Sklep Skupnega odbora EGP št. 160/2009 z dne 4. decembra 2009 o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

11.3.2010   
            
            
               SL
            
            
               Uradni list Evropske unije
            
            
               L 62/67
            
         SKLEP SKUPNEGA ODBORA EGP
   št. 160/2009
   z dne 4. decembra 2009
   o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), ter zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 92/2009 z dne 3. julija 2009 (1).
            
         
               (2)
            
            
               Sodelovanje pogodbenic Sporazuma je primerno razširiti tako, da se vključi Uredba Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (2), kakor je bila spremenjena z uredbami Sveta (ES) št. 1643/95 (3), (ES) št. 1654/2003 (4) in (ES) št. 1112/2005 (5).
            
         
               (3)
            
            
               Protokol 31 k Sporazumu bi bilo zato treba spremeniti tako, da se omogoči začetek tega razširjenega sodelovanja od 1. januarja 2010 –
            
         SKLENIL:
   Člen 1
   V členu 5 Protokola 31 k Sporazumu se vstavi naslednji odstavek:
   
      
                  „11.
               
               
                  
                              (a)
                           
                           
                              Države Efte so polno udeležene v Evropski agenciji za varnost in zdravje pri delu (v nadaljnjem besedilu: agencija), kot je določeno v naslednjem aktu Skupnosti:
                              
                                          —
                                       
                                       
                                          
                                             31994 R 2062: Uredba Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (UL L 216, 20.8.1994, str. 1), kakor jo spreminja:
                                       
                                    
                                          —
                                       
                                       
                                          
                                             31995 R 1643: Uredba Sveta (ES) št. 1643/95 z dne 29. junija 1995 (UL L 156, 7.7.1995, str. 1),
                                       
                                    
                                          —
                                       
                                       
                                          
                                             32003 R 1654: Uredba Sveta (ES) št. 1654/2003 z dne 18. junija 2003 (UL L 245, 29.9.2003, str. 38),
                                       
                                    
                                          —
                                       
                                       
                                          
                                             32005 R 1112: Uredba Sveta (ES) št. 1112/2005 z dne 24. junija 2005 (UL L 184, 15.7.2005, str. 5).
                                       
                                    
                        
                              (b)
                           
                           
                              Države Efte finančno prispevajo k dejavnostim iz točke (a) v skladu s členom 82(1)(a) in Protokolom 32 k Sporazumu.
                           
                        
                              (c)
                           
                           
                              Države Efte so polno udeležene v upravnem odboru in imajo v njem enake pravice in obveznosti kot države članice EU, razen glasovalne pravice.
                           
                        
                              (d)
                           
                           
                              Države Efte v šestih mesecih od začetka veljavnosti Sklepa Skupnega odbora EGP št. 160/2009 z dne 4. decembra 2009 agencijo obvestijo o vseh najvažnejših elementih svojih nacionalnih informacijskih mrež za varnost in zdravje pri delu iz člena 4 Uredbe (ES) št. 2062/94, kakor je bila pozneje spremenjena.
                           
                        
                              (e)
                           
                           
                              Države Efte v obdobju, določenem v točki (d), imenujejo institucije za usklajevanje in/ali prenos informacij, ki jih je treba na nacionalni ravni posredovati agenciji.
                           
                        
                              (f)
                           
                           
                              Države Efte agenciji sporočijo tudi imena institucij, ustanovljenih na njihovem nacionalnem ozemlju, ki z agencijo lahko sodelujejo na posameznih tematskih področjih posebnega pomena in torej lahko delujejo kot tematski centri mreže.
                           
                        
                              (g)
                           
                           
                              V treh mesecih po prejetju informacij iz točk (d), (e) in (f) upravni odbor prouči glavne elemente omrežja, da se upošteva sodelovanje držav Efte.
                           
                        
                              (h)
                           
                           
                              Agencija ima pravno osebnost. V vseh državah pogodbenicah ima najširšo pravno in poslovno sposobnost, ki jo pravnim osebam priznava nacionalna zakonodaja.
                           
                        
                              (i)
                           
                           
                              Države Efte za agencijo in njene zaposlene uporabljajo Protokol o privilegijih in imunitetah Evropskih skupnosti.
                           
                        
                              (j)
                           
                           
                              Z odstopanjem od člena 12(2)(a) Pogojev za zaposlitev drugih uslužbencev Evropskih skupnosti, kakor so določeni z Uredbo Sveta (EGS, Euratom, ESOJ) št. 259/68 (6), lahko državljani držav Efte, ki uživajo vse državljanske pravice, z direktorjem agencije sklenejo pogodbo o zaposlitvi.
                           
                        
                              (k)
                           
                           
                              Na podlagi člena 79(3) Sporazuma za ta odstavek velja del VII (Institucionalne določbe) Sporazuma.
                           
                        
                              (l)
                           
                           
                              Uredba (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije (7) se za namen uporabe Uredbe (ES) št. 2062/94 uporablja tudi za katere koli dokumente agencije v zvezi z državami Efte.
                           
                        
            
   Člen 2
   Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma (8).
   Uporablja se od 1. januarja 2010.
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 4. decembra 2009
      
         
            Za Skupni odbor EGP
         
         
            Predsednica
         
         Oda Helen SLETNES
      
   
   
      (1)  UL L 277, 22.10.2009, str. 47.
   
      (2)  UL L 216, 20.8.1994, str. 1.
   
      (3)  UL L 156, 7.7.1995, str. 1.
   
      (4)  UL L 245, 29.9.2003, str. 38.
   
      (5)  UL L 184, 15.7.2005, str. 5.
   
      (6)  UL L 56, 4.3.1968, str. 1.
   
      (7)  UL L 145, 31.5.2001, str. 43.“.
   
      (8)  Navedene so ustavne zahteve.